Public procurement notice: Prior Information Notice Without Call For Competition
Published: 2017-11-03
Buyer: Kymenlaakson sairaanhoito- ja sosiaalipalvelujen kuntayhtymä Carea
Country: FI
Contract type: Supplies
CPV classification: 31520000 | 33000000

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Tietopyynnön kohteena ovat rakenteilla olevaan Kymenlaakson keskussairaalan laajennusosaan sijoitettavat kiinteät sairaalalaitteet sekä leikkaussalimoduulit. Katso tarkemmat lisätiedot kohdasta VI.3) Lisätiedot.
Tällä ilmoituksella ei pyydetä tarjouksia eikä sen julkaisemisella aloiteta tarjouskilpailua. Kyseessä on esiselvitykseen liittyvä tietopyyntö. Tietopyyntö ei velvoita hankintayksikköä toteuttamaan varsinaista tarjouskilpailua. Päätös mahdollisen tarjouskilpailun järjestämisestä ja hankintakokonaisuudesta tehdään esiselvitys- ja kartoitusvaiheen jälkeen.
Kymenlaakson keskussairaala (tuleva Carea-sairaala) Kotkassa on Kymenlaakson asukkaille suunnattu sairaanhoidon palveluja tuottava yksikkö. Carea-sairaala on osa tulevaisuuden sosiaali- ja terveydenhuollon palvelujärjestelmää Kymenlaaksossa ja koko Helsingin yliopistollisen keskussairaalan eritysivastuualueella (HYKS-erva).
Kymenlaakson keskussairaalaan (tuleva Carea-sairaala) on rakenteilla Carea-sairaalan laajennusosa, jonne tulee sijoittumaan mm. toimenpidealue (leikkaus-, angiografia- ja synnytyssalit), intensiivihoidon alue sekä päivystys.
Tavoitteena on varustaa sairaala nykyaikaisella ja muuntautumiskykyisellä sairaalalaitteistolla, joista pyydämme toimittajia esittelemään erilaisia ratkaisuja ja tuotteita sekä niiden toimintaperiaatteita.
Laajennusosaan on suunnitteilla kaksitoista (12) leikkaussalia sekä kaksi (2) angiografiasalia. Salit tullaan varustamaan nykyaikaisilla sairaalalaitteilla ja kaikki leikkaussalit tulevat olemaan monikäyttöisiä ja suhteessa toisiinsa yhdenmukaisia. Leikkaussaleihin tullaan sijoittamaan kattokeskuksia, leikkausvalaisimia sekä monitorivarsia. Leikkauspöydät tulevat olemaan liikuteltavia salien monikäyttöisyyden vuoksi. Yksi saleista varustetaan kiinteällä, ns. kelluvalla leikkauspöydällä sekä vaihtopöydällä.
Päivystysalueelle tulee tarkkailupaikkoja (24), joihin sijoitetaan kattokeskus, tutkimusvalaisin, monitorivarsi, sekä toimenpidehuoneita (3) tutkimusvalaisimilla, sekä hoitohuone kattokeskuksilla, monitorivarsilla ja toimenpidevalaisimilla.
Intensiivihoidon yksikköön on suunnitteilla 9 tehohoitopaikkaa ja 18 valvontatason hoitopaikkaa, joihin sijoittuu kattokeskuksia, monitori- ja kirjausvarsia sekä tutkimusvalaisimia.
Tämä tietopyyntö koskee edellä mainittujen toiminta-alueiden laitteistoja, kuten valaisimia, kattokeskuksia ja monitorivarsia, leikkauspöytiä sekä leikkaussalimoduuliratkaisuja.
Pyydämme kiinnostuneita toimittajia olemaan yhteydessä Carean hankintatoimistoon ja sopimaan esittelyajankohdasta. Yhteydenotot pyydetään sähköpostitse osoitteeseen: hankinnat@carea.fi mahdollisimman pian.
Osallistumisviestissä tulee ilmoittaa yrityksen nimi ja Y-tunnus sekä yhteyshenkilön yhteystiedot sekä lyhyt kuvaus siitä, millaisia tuotteita yritys voi tarjota.
Esittelytilaisuudet pidetään keskiviikkona 22.11.2017 sekä maanantaina 27.11.2017 Kymenlaakson keskussairaalassa Kotkassa. Mikäli ilmenee tarvetta, myös varapäivästä/-päivistä on mahdollista neuvotella.